el el en en el el el en el el el el el el el el el en en en pl en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr en el el el en el el el el el el el en el el el el el el el el en fr en en
ΕΑΣ ΣΕΓΑΣ Αν. Μακεδονίας και Θράκης: Θερμές ευχαριστίες προς το Δήμο Καβάλας
18 August 2017 | Author petrosvpetropoulos
Τις θερμότερες ευχαριστίες του προς τη Δήμαρχο Καβάλας Δήμητρα Τσανάκα και τον Αντιδήμαρχο Αθλητισμού Γιώργο Φιλόσογλου εκφράζει η ΕΑΣ ΣΕΓΑΣ Αν. Μακεδονίας και Θράκης με αφορμή την άψογη διοργάνωση των δύο μεγάλων αγώνων που πραγματοποιήθηκαν με πολύ μεγάλη επιτυχία στην Καβάλα.
Αναλυτικά το δελτίο τύπου που υπογράφεται από το νέο πρόεδρο της ΕΑΣ ΣΕΓΑΣ Ανατολικής Μακεδονίας – Θράκης Βασίλη Ιορδανίδη αναφέρει τα εξής:
-«Το ΔΣ της ΕΑΣ ΣΕΓΑΣ Ανατολικής Μακεδονίας και Θράκης, εκφράζει τις θερμότερες ευχαριστίες του στην Δήμαρχο Καβάλας κ. Δήμητρα Τσανάκα και στον Αντιδήμαρχο Πολιτισμού και Αθλητισμού του Δήμου Καβάλας κ. Γεώργιο Φιλόσογλου που με τις συνεχείς προσπάθειές τους κατάφεραν να βάλουν την Καβάλα και πάλι στον χάρτη των λιγοστών πόλεων της Ελλάδας που μπορούν να διοργανώσουν αγώνες Στίβου υψηλού επιπέδου. Η βελτίωση των αθλητικών εγκαταστάσεων και ο εξοπλισμός του σταδίου είναι δικό τους έργο.
Οι Πανελλήνιοι Αγώνες Παμπαίδων – Παγκορασίδων και το GRAND PRIX «Δαβιτζόγλεια 2017» που διοργανώθηκαν από την Ένωσή μας σε συνεργασία με τον ΣΕΓΑΣ και τον Δήμο Καβάλας έφεραν στην πόλη μας χιλιάδες αθλητές, προπονητές, συνοδούς και επισκέπτες, αποδεικνύοντας, ότι η προσπάθεια της Δημοτικής Αρχής για την ανάπτυξη της πόλης μέσω των αθλητικών και πολιτιστικών δράσεων, έπιασε τόπο και μπορεί να βελτιωθεί ακόμη περισσότερο. Η άψογη συμπεριφορά των υπαλλήλων του σταδίου, των εθελοντών και των κριτών στίβου, τους οποίους και ευχαριστούμε, άφησαν τις καλύτερες εντυπώσεις στους αθλητές και στους προπονητές τους.
Η Καβάλα αποδεικνύει ότι και θέλει και μπορεί να ξαναγίνει η αθλητομάνα πόλη της Βορείου Ελλάδος. Είμαστε σίγουροι ότι η συνεργασία της Ένωσης με τον Δήμο Καβάλας θα συνεχιστεί και στο μέλλον και μαζί θα προσπαθήσουμε να φέρουμε στην πόλη ακόμη μεγαλύτερους και σπουδαιότερους αγώνες στίβου».
« Δήλωσε έδρα το Δημοτικό Στάδιο Ελευθερούπολης ο Αετός Ορφανού
Ο Βαγγέλης Γραμμένος είναι ο νέος πρόεδρος της ΕΠΟ – Έλαβε 48 ψήφους έναντι 21 του Γιώργου Καλαντζή »